Mestská časť Bratislava – Nové Mesto

Materiál na rokovanie
Miestneho zastupiteľstava
dňa 3.6.2014

Návrh

Všeobecne záväzného nariadenia
mestskej časti Bratislava – Nové Mesto
č.    /2014
o úprave niektorých podmienok pri organizovaní verejných športových podujatí na území mestskej časti Bratislava – Nové Mesto

Predkladá :                                                                           Materiál  obsahuje :
Ing. Ľudovít Kollárik                                                           1. Návrh  uznesenia
prednosta  MÚ B-NM                                                         2. Dôvodovú  správu + prílohy
                                                                                             3. Návrh VZN  + prílohy     

Spracoval :                                                                     
Ing. Ľudovít Kollárik                                                           Stanovisko právnej skupiny: 
prednosta  MÚ B-NM                                                                           - súhlasné

        
Na rokovanie prizvať:
spracovateľa                        

                                                      
Máj  2014

Návrh  uznesenia 

Miestne zastupiteľstvo mestskej časti Bratislava – Nové Mesto 

s c h v a Ľ u j e

Všeobecne záväzné nariadenie č. .../2014  o úprave niektorých podmienok pri organizovaní verejných športových podujatí na území mestskej časti Bratislava – Nové Mesto

-	s pripomienkami
-	bez pripomienok

Dôvodová správa
Všeobecná časť
Zákon č. 1/2014 o organizovaní verejných športových podujatí upravuje podmienky organizovania športového podujatia, oprávnenia a povinnosti organizátora, oprávnenia a povinnosti člena usporiadateľskej služby, úlohy obce a Policajného zboru, povinnosti a zákazy pre účastníka podujatia, podmienky na zaistenie bezpečnosti na podujatí, zodpovednosť a sankcie za porušenie povinností ustanovených týmto zákonom. Zákon nadobudol účinnosť 1. 2. 2014. Tento zákon nahradil pôvodný zákon č. 479/2008 Z. z. o organizovaní verejných telovýchovných podujatí, športových podujatí a turistických podujatí.
Nový zákon č. 1/2014 Z. z. pomerne výrazne precizoval rad povinností a záväzkov pre obce (ako aj pre ďalšie zainteresované subjekty, – napr. organizátorov podujatia, usporiadateľov a pod.). Na podujatie, na ktorom sa predpokladá účasť menej ako 300 účastníkov podujatia, sa z praktických dôvodov niektoré ustanovenia zákona nevzťahujú (to neplatí v prípade tzv. rizikových podujatí a podujatí konaných mimo športového zariadenia).
Podľa § 1 ods. 2 zákona obec môže na základe miestnych podmienok všeobecne záväzným nariadením určiť, na ktoré z týchto podujatí (pozn.: u ktorých sa predpokladá účasť menej ako 300 účastníkov podujatia) sa nevzťahuje oznamovacia povinnosť podľa § 4 alebo môže zúžiť jej rozsah.
Primátor mesta Bratislavy svojim rozhodnutím túto kompetenciu presunul na mestské časti. Miestne zastupiteľstvo mestskej časti prijalo uznesení na rokovaní 15.4.2014 stanovisko, že súhlasí s návrhom dodatku Štatútu hl. mesta SR Bratislavy, ktorý túto kompetenciu rieši presne ako rozhodnutie primátora hl. m. SR Bratislava.
Podľa § 4 zákona organizátor podujatia je povinný v písomnej forme alebo v elektronickej forme oznámiť zámer organizovať podujatie mestskej časti , na ktorej území sa má podujatie konať. Oznámenie obsahuje celý rad náležitostí, ktorých uvádzanie v prípade malých lokálnych podujatí sa javí byť dosť nadbytočné a pôsobí ako nadmerná administratívna záťaž hlavne v prípade malých (lokálnych) zásadne nerizikových športových podujatí; pritom treba vziať do úvahy skutočnosť, že množstvo športových podujatí (u rozmanitých športov) má charakter pravidelne sa opakujúcich podujatí a zároveň v uplynulých rokoch sa tam nevyskytovali žiadne incidenty, ktoré by mohli ohroziť majetok alebo zdravie účastníkov. Z toho dôvodu navrhujeme prijať všeobecne záväzné nariadenie o úprave niektorých podmienok pri organizovaní verejných športových podujatí (ďalej „VZN“) tak, aby bola oznamovacia povinnosť zúžená podľa viacerých kritérií. Zároveň bude ponechaná možnosť mestskej časti vyžiadať si ďalšie informácie, ak príslušný dozorujúci orgán usúdi, že zúžená oznamovacia povinnosť nie je dostatočná.
V prílohe návrhu nariadenia sú dva formuláre vyplývajúce c textu nariadenia v §3 ods. 1 a §3 ods. 2.
Na záver je potrebné ešte uviesť, že oznamovacia povinnosť zavedená novým zákonom doteraz takto koncipovaná nebola (týkala sa prakticky len rizikových zápasov).
Návrh VZN bol prerokovaný v komisiách a miestnej rade

Osobitná časť
K § 1:
Ustanovenie obsahuje základné ustanovenia VZN. Čo sa týka definovania niektorých pojmov (verejné športové podujatie, organizátor, účastník podujatia), VZN len odkazuje na ich vymedzenie v zákone č. 1/2014 Z. z. (aby sa duplicitne nepreberali zákonné ustanovenia). To isté platí aj o lehote, v ktorej treba podať oznámenie zámeru organizovať podujatie. Ustanovenie § 1 ods. 5 prvej vety vyplýva zo zákona a v týchto prípadoch nie je možné zúženie oznamovacej povinnosti.
K § 2:
Návrh VZN počíta so zavedením limitu 50 účastníkov, pri ktorých nie je potrebné oznamovať zámer organizovať verejné športové podujatie mestu. Ak je organizátorom verejnoprávny subjekt (napr. VÚC, mesto Ba, iná mestská časť, iná obec – mesto, ...), navrhuje za zvýšenie limitu na 150 účastníkov. Celkové rozpätie účastníkov, pri ktorých teoreticky možno vylúčiť všeobecnú oznamovaciu povinnosť, je od 0 do 300.
Zákon pri niektorých podujatiach sám ustanovuje prípady, kedy sa podľa zákona nepostupuje (a teda nie je ani nutné oznamovať zámer organizovania športového podujatia) – napr. ak je organizátorom právnická osoba alebo fyzická osoba podnikateľ a účastníkmi podujatia sú fyzické osoby, ktoré sú v právnom vzťahu k organizátorovi podujatia, najmä členskom, žiackom, študentskom, pracovnoprávnom, služobnom a blízke osoby týchto osôb (to neplatí,  ak ide o podujatie s osobitným režimom alebo o podujatie konané mimo športového zariadenia – porov. § 1 ods. 4 a 5 zákona).
K § 3:
V rámci zúženia oznamovacej povinnosti sa navrhuje rozdeliť podujatia do dvoch kategórií (podľa predpokladaného počtu účastníkov) a od toho odvíjať rozsah oznamovaných informácií. Za účelom uľahčenia plnenia povinnosti mesto pripraví formulár oznámenia, ktorý bude k dispozícii na webovom sídle www.banm.sk. Rozsah informácií podľa nášho názoru úplne postačuje pre výkon dozorujúcej funkcie mestskej časti, zároveň ust. § 4 ods. 3 dáva mestu kompetenciu vyžiadať si ďalšie informácie, u ktorých sa usúdi ich dôležitosť.
K § 4:
Ustanovenie je formálno-právneho charakteru, ktoré vyplýva z aktuálneho legislatívneho rámca.

príloha Dôvodovej správy
Výňatok zo zákona   č. 1/2014 zo 4. decembra 2013
o organizovaní verejných športových podujatí a o zmene a doplnení niektorých zákonov
Čl. I
Základné ustanovenia
§ 1

(1) Tento zákon upravuje podmienky organizovania verejného športového podujatia (ďalej len "podujatie"), oprávnenia a povinnosti organizátora podujatia, činnosť, oprávnenia a povinnosti člena usporiadateľskej služby, úlohy obce a Policajného zboru, povinnosti a zákazy pre účastníka podujatia, podmienky na zaistenie bezpečnosti na podujatí, zodpovednosť a sankcie za porušenie povinností ustanovených týmto zákonom.

(2) Na podujatie, na ktorom sa predpokladá účasť menej ako 300 účastníkov podujatia, sa nevzťahujú ustanovenia § 6 ods. 1 písm. e), g), h), m), o) a r), § 8 až 13 a § 14 ods. 2 písm. h) a i). Obec môže na základe miestnych podmienok všeobecne záväzným nariadením určiť, na ktoré z týchto podujatí sa nevzťahuje oznamovacia povinnosť podľa § 4 alebo môže zúžiť jej rozsah.

(3) Na podujatie podľa odseku 2 sa vzťahujú ustanovenia tohto zákona v celom rozsahu, ak ide o rizikové podujatie alebo o podujatie konané mimo športového zariadenia.

(4) Na podujatie, ktorého organizátorom je právnická osoba alebo fyzická osoba podnikateľ a účastníkmi podujatia sú fyzické osoby, ktoré sú v právnom vzťahu k organizátorovi podujatia, najmä členskom, žiackom, študentskom, pracovnoprávnom, služobnom a blízke osoby týchto osôb, sa ustanovenia tohto zákona nevzťahujú.

(5) Na podujatie podľa odseku 4 sa vzťahujú ustanovenia tohto zákona v celom rozsahu, ak ide o podujatie s osobitným režimom alebo o podujatie konané mimo športového zariadenia.

(6) Podujatie sa považuje za verejné, ak je prístupné pre individuálne neurčených divákov.

(7) Všetky osoby podľa tohto zákona podieľajúce sa na príprave, organizovaní a dozore nad priebehom podujatia vykonávajú svoju pôsobnosť vo vzájomnej súčinnosti tak, aby právo pokojne sa zhromažďovať na verejne prístupných miestach nebolo obmedzené, okrem opatrení nevyhnutných na ochranu práv a slobôd iných, ochranu verejného poriadku, bezpečnosti, zdravia, mravnosti, majetku alebo životného prostredia.

(8) Na podujatie nie je potrebné predchádzajúce povolenie orgánu verejnej správy, ak osobitný predpis neustanovuje inak.1)
§ 2

Na účely tohto zákona sa rozumie
a) podujatím športová súťaž, stretnutie, turnaj, preteky, turistické podujatie alebo iné podujatie spojené s pohybovo-rekreačnou aktivitou fyzických osôb v oblasti telesnej kultúry, 
b) medzinárodným podujatím podujatie, na ktorom sú zúčastnené družstvá alebo viacerí športovci z rôznych štátov; za medzinárodné podujatie sa nepovažuje podujatie, v ktorom športovci so štátnou príslušnosťou iného štátu súťažia za športové kluby so sídlom na území Slovenskej republiky alebo podujatie, ktoré národný športový zväz označil ako domáce podujatie, 
c) rizikovým podujatím podujatie označené za rizikové organizátorom podujatia, športovým zväzom, obcou alebo Policajným zborom z dôvodu hrozby narušenia verejného poriadku alebo ohrozenia bezpečnosti, zdravia, mravnosti, majetku alebo životného prostredia, 
d) podujatím s osobitným režimom
1. rizikové podujatie, 
2. futbalové stretnutie alebo hokejové stretnutie dvoch najvyšších súťaží v kategórii dospelých alebo posledné štyri kolá pohárových súťaží vo futbale a hokeji v kategórii dospelých, 
3. podujatie, na ktorom sa predpokladá účasť 4 000 a viac divákov, alebo
4. podujatie, na ktorom sa predpokladá viac ako 90 % obsadenia športového zariadenia s kapacitou 2 000 a viac divákov, 
e) miestom konania podujatia miesto určené organizátorom podujatia v oznámení podľa § 4 ods. 3 písm. d), 
f) časom konania podujatia čas, od ktorého organizátor podujatia umožní divákom vstup na miesto konania podujatia do času opustenia miesta konania podujatia všetkými divákmi; ak sa podujatie koná mimo športového zariadenia, do času ukončenia podujatia organizátorom podujatia, 
g) športovým zariadením pozemok, vyznačený turistický chodník, stavba, vodná plocha alebo ich súbor a priľahlé priestory, ktoré slúžia výhradne alebo prevažne na konanie podujatí, 
h) športoviskom priestor, ktorý je podľa športových pravidiel alebo organizátorom podujatia určený na výkon športovej činnosti, 
i) účastníkom podujatia fyzická osoba, ktorá sa z dôvodu konania podujatia zdržiava na mieste konania podujatia alebo v jeho blízkosti, premiestňuje sa k miestu konania podujatia alebo odchádza z miesta konania podujatia, najmä 
1. divák, 
2. osoba, ktorá sa na podujatí zúčastňuje v súvislosti s výkonom športovej činnosti, 
3. osoba, ktorá sa na podujatí zúčastňuje v súvislosti s organizovaním podujatia, 
j) rizikovým účastníkom podujatia fyzická osoba, u ktorej je predpoklad, že môže v súvislosti s účasťou na podujatí svojim správaním alebo konaním narušiť verejný poriadok, ohroziť bezpečnosť, zdravie, majetok alebo životné prostredie alebo narušiť pokojný priebeh podujatia, najmä fyzická osoba, ktorá je evidovaná v informačnom systéme o bezpečnosti na športových podujatiach (ďalej len "informačný systém") podľa § 22 ods. 2.
Organizátor podujatia

§ 3

Organizátorom podujatia môže byť právnická osoba, fyzická osoba podnikateľ alebo fyzická osoba. Ak je organizátorom podujatia obec, postupuje sa podľa § 28.

§ 4
Oznámenie podujatia

(1) Organizátor podujatia je povinný v písomnej forme alebo v elektronickej forme oznámiť zámer organizovať podujatie obci, na ktorej území sa má podujatie konať. Ak sa má podujatie konať na území niekoľkých obcí, je potrebné jeho konanie oznámiť každej z nich. Ak ide o podujatie s osobitným režimom alebo medzinárodné podujatie, organizátor podujatia podáva oznámenie aj príslušnému útvaru Policajného zboru a príslušnému športovému zväzu.

(2) Oznámenie podáva organizátor podujatia pred konaním podujatia, najneskôr
a) 10 dní, 
b) 15 dní, ak ide o podujatie s osobitným režimom alebo medzinárodné podujatie, alebo 
c) 30 dní, ak sa má podujatie konať mimo športového zariadenia.

(3) Organizátor podujatia v oznámení uvedie
a) názov, druh a účel podujatia, 
b) označenie podujatia za rizikové, podujatie s osobitným režimom alebo podujatie konané mimo športového zariadenia, 
c) deň a čas konania podujatia; pri celodennom alebo viacdennom podujatí sa uvedie aj program a časový harmonogram priebehu podujatia, 
d) miesto konania podujatia; pri podujatí, ktoré sa koná mimo športového zariadenia, sa uvedie aj presný popis pozemkov alebo iných priestorov, kde sa má podujatie konať, 
e) východiskové miesto, trasu a miesto ukončenia podujatia, ak to podmienky konania podujatia vyžadujú, 
f) predpokladaný počet divákov, 
g) predpokladaný počet osôb, ktoré sa na podujatí zúčastňujú v súvislosti s výkonom športovej činnosti, 
h) označenie organizátora podujatia a adresu jeho sídla, miesta podnikania, trvalého pobytu alebo obdobného pobytu, 
i) meno, priezvisko, adresu trvalého pobytu alebo obdobného pobytu hlavného usporiadateľa, adresu elektronickej pošty a telefonický kontakt, na ktorom bude zastihnuteľný počas podujatia, 
j) meno, priezvisko, adresu trvalého pobytu alebo obdobného pobytu bezpečnostného manažéra podujatia (ďalej len "bezpečnostný manažér"), adresu elektronickej pošty a telefonický kontakt, na ktorom bude zastihnuteľný počas podujatia, ak bol bezpečnostný manažér určený, 
k) obchodné meno, sídlo alebo miesto podnikania prevádzkovateľa strážnej služby, 2) ak zabezpečuje výkon činnosti usporiadateľskej služby a 
1. meno, priezvisko, adresu elektronickej pošty a telefonický kontakt štatutárneho zástupcu právnickej osoby, ktorá je prevádzkovateľom strážnej služby, alebo
2. meno, priezvisko, adresu elektronickej pošty a telefonický kontakt fyzickej osoby, ktorá je prevádzkovateľom strážnej služby, 
l) celkový počet členov usporiadateľskej služby, 
m) počet odborne spôsobilých zamestnancov prevádzkovateľa strážnej služby, 3) ak zabezpečujú výkon činnosti usporiadateľskej služby, 
n) počet príslušníkov obecnej polície, ak zabezpečuje výkon činnosti usporiadateľskej služby, 
o) počet dobrovoľníkov, 4) ak zabezpečujú výkon činnosti usporiadateľskej služby, 
p) bezpečnostné opatrenia, ktoré organizátor podujatia vykoná sám a bezpečnostné opatrenia, ktoré organizátor podujatia navrhuje vykonať v súčinnosti s ďalšími osobami, aby zabránil narušeniu pokojného priebehu podujatia a verejného poriadku a ohrozeniu bezpečnosti, zdravia, mravnosti, majetku a životného prostredia, ak ide o podujatie s osobitným režimom.

(4) Zmeny údajov uvedených v oznámení podľa odseku 3 je organizátor podujatia povinný oznámiť obci bezodkladne. Ak ide o podujatie s osobitným režimom alebo medzinárodné podujatie, zmeny údajov organizátor podujatia oznamuje aj príslušnému útvaru Policajného zboru a príslušnému športovému zväzu.

(5) Obec rozhodne o zákaze podujatia, ak sa jeho konanie riadne neoznámilo obci a jeho konanie by bolo v zásadnom rozpore so záujmami chránenými týmto zákonom.                                               

Návrh 
Všeobecne záväzné nariadenie mestskej časti Bratislava – Nové Mesto
č. ./2014
o úprave niektorých podmienok pri organizovaní
verejných športových podujatí na území mestskej časti Bratislava – Nové Mesto

Miestne zastupiteľstvo Mestskej časti Bratislava – Nové Mesto uznesením č. .......... na svojom ............. rokovaní dňa .................. podľa § 6 zákona č. 369/1990 Zb. o obecnom zriadení v znení neskorších predpisov, § 15 ods. 2 písm. a) zákona č. 377/1990 Zb. o hlavnom mesta SR Bratislavy v znení neskorších predpisov, rozhodnutia č.5/2014 primátora hl. mesta SR Bratislavy zo dňa 13.3.2014 a § 1 ods. 2 zákona č. 1/2014 Z. z. o  organizovaní verejných športových podujatí a o zmene a doplnení niektorých zákonov schvaľuje:

§ 1
Základné ustanovenia

1.	Toto všeobecne záväzné nariadenie mestskej časti Bratislava – Nové Mesto  (ďalej len „nariadenie“) určuje, na ktoré verejné športové podujatia )1 organizované na území mestskej časti Bratislava – Nové Mesto  
a.	 sa nevzťahuje oznamovacia povinnosť podľa osobitného predpisu  )2 (ďalej len „oznamovacia povinnosť“), respektíve
b.	sa vzťahuje oznamovacia povinnosť v zúženom rozsahu.

2.	Na účely tohto nariadenia sa 
a.	verejným športovým podujatím (ďalej len „podujatie“),
b   organizátorom podujatia (ďalej len „organizátor“),
c.	účastníkom podujatia (ďalej len „účastník“),
rozumie podujatie, organizátor, účastník vymedzený osobitným predpisom )3.

3.	Na účely tohto nariadenia sa ďalej rozumie
a.	oprávneným orgánom - mestská časť Bratislava – Nové Mesto,
b.	verejnoprávnym subjektom - orgán verejnej správy 
4.	Ak ďalej nie je uvedené inak, organizátor je povinný v písomnej forme alebo v elektronickej forme  na adresu kultura@banm.sk oznámiť oprávnenému orgánu zámer organizovať podujatie (ďalej len „oznámenie“) v lehote a rozsahu ustanovenom osobitným predpisom )4

5.	Toto nariadenie sa nevzťahuje na rizikové podujatie )5 podujatie s osobitným režimom )6, podujatie konané mimo športového zariadenia )7 a na podujatie, na ktorom sa predpokladá účasť 300 a viac účastníkov )8. Ak organizátor, ktorý postupoval v súlade s týmto nariadením, zistí, že ide o podujatie podľa prvej vety, bezodkladne si splní oznamovaciu povinnosť voči oprávnenému orgánu prípadne ďalším subjektom (príslušný útvar Policajného zboru, príslušný športový zväz) v rozsahu stanovenom osobitným predpisom.1

§ 2
Vylúčenie oznamovacej povinnosti

1.	Oznamovacia povinnosť sa nevzťahuje na organizátora podujatia, na ktorom sa predpokladá účasť najviac 50 účastníkov.

2.	Oznamovacia povinnosť sa nevzťahuje na organizátora, ktorým je výlučne verejnoprávny subjekt, ak sa na podujatí predpokladá účasť najviac 150 účastníkov.

3.	Týmto nariadením nie je dotknuté obmedzenie oznamovacej povinnosti stanovené osobitným predpisom )9.

§ 3
Zúženie oznamovacej povinnosti

1.	Ak nejde o podujatie s vylúčenou oznamovacou povinnosťou (§ 2), organizátor podujatia, na ktorom sa predpokladá účasť najviac 200 účastníkov, v oznámení uvedie
a.	názov, druh a účel podujatia,
b.	deň a čas konania podujatia,
c.	miesto konania podujatia,
d.	označenie organizátora podujatia a adresu jeho sídla, miesta podnikania, trvalého pobytu alebo obdobného pobytu.
e.	označenie podujatia za rizikové, podujatie s osobitným režimom alebo podujatie konané mimo športového zariadenia

2.	Ak nejde o podujatie s vylúčenou oznamovacou povinnosťou (§ 2), organizátor podujatia, na ktorom sa predpokladá účasť viac ako 200 účastníkov, v oznámení uvedie
a.	údaje uvedené v odseku 1,
b.	predpokladaný počet divákov,
c.	predpokladaný počet osôb, ktoré sa na podujatí zúčastňujú v súvislosti s výkonom športovej činnosti.

3.	Oprávnený orgán si môže od organizátora vyžiadať aj ďalšie informácie týkajúce sa podujatia, ktoré organizátor nemusí podľa odseku 1 alebo 2 uviesť v oznámení. Organizátor tieto dodatočné informácie oznámi oprávnenému orgánu bez zbytočného odkladu.

4.	Oprávnený orgán zverejní na svojom webovom sídle vzor oznámenia podľa odseku 1 a 2  (príloha č. 1 , príloha č. 2).

§ 4
Účinnosť

Toto nariadenie nadobúda účinnosť 15. dňom od jeho zverejnenia.

)1  § 2 zákona č. 1/2014 Z. z. o organizovaní verejných športových podujatí a o zmene a doplnení niektorých zákonov
)2  § 4 zákona č. 1/2014 Z. z. o organizovaní verejných športových podujatí a o zmene a doplnení niektorých zákonov.
)3  § 1 ods. 1 v spojitosti s ods. 2 a § 2 písm. a), § 2 písm. i), § 3 zákona č. 1/2014 Z. z..

)4  § 4 ods. 2  zákona č. 1/2014 Z. z..
)5  § 2 ods. c  zákona č. 1/2014 Z. z..
)6  § 2 ods. d  zákona č. 1/2014 Z. z..
)7  § 2 ods. e až h  zákona č. 1/2014 Z. z..
)8  § 1 ods. 2 a 3 zákona č. 1/2014 Z. z..
)9  Napr. § 1 ods. 4 zákona č. 1/2014 Z. z. (ak nejde o prípad uvedený v § 1 ods. 5 cit. zákona).

Bratislava .... 2014                                                                          Mgr. Rudolf Kusý
                                                                                                                Starosta

Príloha č. 1 VZN č. ../2014 
Oznámenie
o organizovaní verejných športových podujatí a o zmene a doplnení niektorých zákonov v súlade s §4 zákona č. 1/2014 Z.z. a v súlade s §3 ods. 1 VZN č. ../2014 mestskej časti Bratislava Nové Mesto o úprave niektorých podmienok pri organizovaní verejných športových podujatí na území mestskej časti Bratislava – Nové Mesto

1. Organizátor podujatia (presný názov – označenie organizátora podujatia a adresa jeho sídla, miesta podnikania, trvalého pobytu, alebo obdobného pobytu): 
............................................................................................................................................................................................................................................................................................................
Oprávnená osoba za organizátora:................................................................................................
Telefón: ..............................................................Fax: .................................................................
E - mail:.........................................................................................................................................

2. Názov, druh a účel podujatia:................................................................................................

3. Označenie podujatia podľa § 2 písm. c, d, e zákona č. 1/2014 Z.z.:
Podujatie rizikové.........................................................................................................................
Podujatie s osobitným režimom....................................................................................................
Podujatie konané mimo športového zariadenia............................................................................

4. Deň a čas konania podujatia deň:................................................................................................................................................
od ........................... hod.   –   do .......................... hod.

5. Miesto konania podujatia: ....................................................................................................                                                                                                                                  

Organizátor verejného športového podujatia je povinný riadiť sa zákonom č. 1/2014 Z.z. o organizovaní verejných športových podujatí a o zmene a doplnení niektorých zákonov.
Pečiatkou a podpisom oprávnenej osoby potvrdzuje organizátor, že je so zákonom oboznámený v plnej miere a berie tým na seba zodpovednosť organizátora vyplývajúcu z uvedeného zákona.

Zároveň berie na vedomie, že Mestská časť Bratislava – Nové Mesto je oprávnená dozerať, či sa podujatie koná v súlade s oznámením podľa § 4 zákona. Práva a úlohy obce vyplývajú z § 17 zákona č. 1/2014 Z.z. o organizovaní verejných športových podujatí a o zmene a doplnení niektorých zákonov Z.z.

Dátum: ...................................		                                       podpis a pečiatka organizátora	

Príloha č. 2 VZN č. ../2014 
Oznámenie
o organizovaní verejných športových podujatí a o zmene a doplnení niektorých zákonov v súlade s §4 zákona č. 1/2014 Z.z. a v súlade s §3 ods. 2 VZN č. ../2014 mestskej časti Bratislava Nové Mesto o úprave niektorých podmienok pri organizovaní verejných športových podujatí na území mestskej časti Bratislava – Nové Mesto
	
1. Organizátor podujatia (presný názov – označenie organizátora podujatia a adresa jeho sídla, miesta podnikania, trvalého pobytu, alebo obdobného pobytu): 
..............................................................................................................................................................................................................................................................................................................
Oprávnená osoba za organizátora:................................................................................................
Telefón: ..............................................................Fax: ..................................................................
E - mail:.........................................................................................................................................

2. Názov, druh a účel podujatia:...............................................................................................

3. Označenie podujatia podľa § 2 písm. c, d, e zákona č. 1/2014 Z.z.:
Podujatie rizikové.........................................................................................................................
Podujatie s osobitným režimom...................................................................................................
Podujatie konané mimo športového zariadenia............................................................................

4. Deň a čas konania podujatia deň:................................................................................................................................................
od ........................... hod.   –   do .......................... hod.

5. Miesto konania podujatia: ...................................................................................................                                                                                                                                  
7. Predpokladaný počet divákov:.............................................................................................
8. Predpokladaný počet osôb, ktoré sa na podujatí zúčastňujú v súvislosti s výkonom športovej činnosti:...................................................................................................................

Organizátor verejného športového podujatia je povinný riadiť sa zákonom č. 1/2014 Z.z. o organizovaní verejných športových podujatí a o zmene a doplnení niektorých zákonov.
Pečiatkou a podpisom oprávnenej osoby potvrdzuje organizátor, že je so zákonom oboznámený v plnej miere a berie tým na seba zodpovednosť organizátora vyplývajúcu z uvedeného zákona.

Zároveň berie na vedomie, že Mestská časť Bratislava – Nové Mesto je oprávnená dozerať, či sa podujatie koná v súlade s oznámením podľa § 4 zákona. Práva a úlohy obce vyplývajú z § 17 zákona č. 1/2014 Z.z. o organizovaní verejných športových podujatí a o zmene a doplnení niektorých zákonov Z.z.

Dátum: ...................................		                                       podpis a pečiatka organizátora